Nie, nejde o ISIS alebo besnenie šiítskych milícií. Ide o najväčšiu irackú priehradu Mosul Dam, a jej možné zrútenie, ktoré by mohlo viesť k miliónom úmrtí. Sme si toho vedomí a obávame sa, že katastrofa by mohla udrieť túto jar, keď sa začne topiť sneh a vytvorí tak nekontrolovateľný tlak vody.


Vzdušný pohľad na Mosul Dam.
Mosulskú priehradu postavilo narýchlo nemecko-talianske konzorcium v čase vojny pre diktátora Saddáma Husajna a bola umiestnená tam, kde sa nachádza, pretože jeden z Husajnových dobrých kamarátov pochádzal z tejto oblasti a využil túto protekciu, a to napriek skutočnosti, že inžinieri od začiatku vedeli, že porézne sádrové základy nemôžu udržať takúto obrovskú stavbu.
Stavbu, ktorú potom nazvali Saddámovou priehradou, otvorili v roku 1984 a v priebehu dvoch rokov potrebovala konštantnú injektáž, čo znamená infúzie mikrojemného cementu vo dne v noci, bola ich spústa – 200 miliónov libier (približne 91 tisíc ton) v priebehu desaťročí – na to, aby sa zabránilo kolapsu. Injektáž udržiava základný problém zhoršovania sa stavu, ale nerieši ho.


Zamestnanci pri práci na spevňovaní priehrady Mosul Dam, 3. februára 2016.
Roky plynuli; Našťastie, pod americkou kontrolou neprišlo k žiadnemu nešťastiu. Potom, počas osudného desaťdňového obdobia, 7-17 augusta 2014 sa Islamský štát (ISIS) chopil kontroly nad priehradou. Skupina neurobila žiadnu sabotáž, ani nevyhodila stavbu do vzduchu, ale injektáže boli na dobu šiestich týždňov zastavené a celý režim opráv – najmä kvalifikovaných pracovníkov a dodávok cementu – sa potom stal menej konzistentný.
Výsledkom je, že priehrada sa v posledných 19 mesiacoch neustále zoslabovala až do tej miery, že odborníci sa obávajú, že nárast vôd z prameňov ju zaplaví a spôsobí jej zrútenie. Dve núdzové stavidlá sú rozbité a nemožno ich otvoriť, aby sa zmiernil intenzívny tlak, čím sa situácia stáva ešte viac znepokojujúcou.
Dôsledky kolapsu sú desivé: Vodná stena vysoká 45-70 stôp (asi 13-21 m) by zasiahla mesto Mosul, ktoré má asi milión obyvateľov približne za štyri hodiny. Potom sa povodňová vlna bude valiť cez údolie rieky Tigris k ďalším mestám, vrátane hlavného mesta Baghdadu, až kým sa rozleje a spôsobí rozsiahle povodne. Obrovské množstvo bezprostredných obetí bude nasledované suchom, chorobami, nedostatkom elektriny, chaosom a kriminalitou, a postará sa tak o utrpenie na biblickej úrovni a úmrtia.
Po celé roky tichej injektáže a ľahkovážneho ubezpečovania bola vratkosť priehrady Mosul Dam skrývaná. Avšak nakoniec sa ukázalo, že zvýšené alarmy prichádzajúce od americkej vlády od začiatku roka 2016, spoliehajúce sa na odhady odborníkov z radov amerického armádneho zboru, vyburcovali Iračanov, aby videli nebezpečenstvo, ktorému čelia. Americká ambasáda v Baghdade dokonca vydala veľmi neobvyklý "Mosul Dam Preparedness Fact Sheet" (Pohotovostný zoznam pre Mosul Dam) s radami (bohužiaľ v angličtine) o krokoch evakuácie, vzdelávacích potrebách a pomoci na zmiernenie situácie.
Na rozdiel od toho iracká vláda uverejnila prúd nepoctivých ubezpečení o tom, že žiadny problém neexisuje. Iracký miniser pre vodné zdroje a predstaviteľ zodpovedný za priehradu Mohsen al-Shimari vyhlásil, že "Bezprostredné nebezpečenstvo nehrozí, je veľmi vzdialené. Nebezpečenstvo spočíva na úrovni 1 ku 1 000" (čo je neprijateľné riziko). Alebo trvá na tom, že Mosul Dam nie je vo "väčšom" nebezpečí než sú iné priehrady. Inokedy zasa vyhlasuje, že "v priehrade nespočíva žiadny problém, ktorý by mohol viesť k jej zrúteniu." Všimnite si nekonzistentnosť, ktorý je sám osebe známkou duplicity.
V súlade s toto nezodpovednou, dokonca trestnou nonšalanciou neurobili iracké autority takmer nič v príprave na možný kolaps. Áno, tvrdia, že existuje pohotovostný plán, ale nikto ho nevidel, a dokonca ešte menej, nikto sa nedozvedel žiadne jeho podrobnosti, takže aké využitie môže mať v čase krízy? Áno, podpísali dohodu s talianskou spoločnosťou Trevi vo výške 300 miliónov USD na opravu a udržiavanie priehrady, ale ide iba o rýchle dočasné opravy a nie o dlhodobé riešenie.
A aby to bolo ešte horšie, mesto Mosul, ktoré je zo strany priehrady najzraniteľnejšie, funguje pod vládou apokalyptického Islamiského štátu, ktorého neúcta k ľudskému životu a extrémne nepriateľstvo voči okolitému svetu neguje krízové plánovanie aj medzinárodnú pomoc. Ale existuje tu perspektíva nádeje; Monštruózna vláda ISIS je príčinou toho, že počet obyvateľov mesta Mosul klesol počas posledných dvoch rokov z 2½ milióna na asi 1 milión, čím sa tam zredukoval počet potenciálnych obetí.
Za predpokladu, že priehrada prežije tohtoročné topenie snehov, existuje len jediné dlhodobé riešenie: dokončenie priehrady Badush Dam dolu po prúde nadol od priehrady Mosul Dam, ktorá by zmiernila následky kolapsu. Jej budovanie sa začalo hneď po injektážach v roku 1986, bolo však v roku 1990 zastavené, pretože táto doplnková priehrada by stála10 miliárd USD, čo si iracká vláda nemôže dovoliť. Musí to však byť najvyššou prioritou krajiny.